A4-0269/96

Απόφαση σχετικά με την κοινή θέση που καθόρισε το Συμβούλιο για την έκδοση οδηγίας του Ευρωπαϊκού Κοινοβουλίου και του Συμβουλίου για την τροποποίηση της οδηγίας 93/16/ΕΟΚ για τη διευκόλυνση της ελεύθερης κυκλοφορίας των ιατρών και της αμοιβαίας αναγνώρισης των διπλωμάτων, πιστοποιητικών και άλλων τίτλων τους (C4-0381/96 - 94/0305(COD))

(Διαδικασία συναπόφασης: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου (C4-0381/96 - 94/0305(COD) ((ΕΕ C 248 της 26.8.1996, σελ. 71)),

- έχοντας υπόψη τη γνωμοδότησή του σε πρώτη ανάγνωση (( ΕΕ C 183 της 17.7.1995, σελ. 24)) για την πρόταση της Επιτροπής προς το Ευρωπαϊκό Κοινοβούλιο και το Συμβούλιο (COM(94)0626) (( EE C 389 της 31.12.1994, σελ. 19)),

- έχοντας υπόψη την τροποποιημένη πρόταση της Επιτροπής (COM(95)0437) (( EE C 28 της 1.2.1996, σελ. 7)),

- έχοντας υπόψη το άρθρο 189Β, παράγραφος 2 της Συνθήκης ΕΚ,

- έχοντας υπόψη το άρθρο 72 του Κανονισμού του,

- έχοντας υπόψη τη σύσταση για τη δεύτερη ανάγνωση της Επιτροπής Νομικών Υποθέσεων και Δικαιωμάτων των Πολιτών (Α4-0269/96),

1. τροποποιεί ως εξής την κοινή θέση

2. καλεί την Επιτροπή να αποφανθεί ευνοϊκά επί των τροπολογιών του Κοινοβουλίου στη γνωμοδότηση που καλείται να συντάξει σύμφωνα με το άρθρο 189Β, παράγραφος 2, εδάφιο δ της Συνθήκης ΕΚ

3. καλεί το Συμβούλιο να εγκρίνει όλες τις τροπολογίες του Κοινοβουλίου, να τροποποιήσει αναλόγως την κοινή του θέση και να εκδώσει οριστικά τη πράξη

4. αναθέτει στον Πρόεδρό του να διαβιβάσει την παρούσα απόφαση στο Συμβούλιο και την Επιτροπή.

(Τροπολογία 1)

Αιτιολογική σκέψη 7

>Αρχικό κείμενο>

ότι, όταν η Επιτροπή Ανωτέρων Υπαλλήλων επί της Δημόσιας Υγείας επικουρεί την Επιτροπή για την τροποποίηση των άρθρων 26 και 27, θα πρέπει να ενεργεί ως κανονιστική επιτροπή,

>Κείμενο μετά την ψηφοφορία στο ΕΚ>

ότι, όταν η Επιτροπή Ανωτέρων Υπαλλήλων επί της Δημόσιας Υγείας επικουρεί την Επιτροπή για την τροποποίηση των άρθρων 26 και 27, θα πρέπει να ενεργεί ως διαχειριστική επιτροπή,

(Τροπολογία 2)

Αιτιολογική σκέψη 7α (νέα)

>Κείμενο μετά την ψηφοφορία στο ΕΚ>

ότι, δυνάμει της απόφασης 75/364/ΕΟΚ του Συμβουλίου(1), με την οποία συστάθηκε, η συμβουλευτική επιτροπή για την κατάρτιση των ιατρών, απευθύνει στην Επιτροπή και στα κράτη μέλη γνωμοδοτήσεις και συστάσεις στο πλαίσιο της εφαρμογής της οδηγίας 93/16/ΕΟΚ

____________

(1) ΕΕ C 167 της 30.6.1975, σελ. 17

(Τροπολογία 3)

Αιτιολογική σκέψη 7β (νέα)

>Κείμενο μετά την ψηφοφορία στο ΕΚ>

ότι το πρόβλημα των υπηκόων των κρατών μελών που είναι κάτοχοι πτυχίων τρίτων κρατών τίθεται με ιδιαίτερα οξύ τρόπο στο πλαίσιο της εφαρμογής των τομεακών οδηγιών[semigr ] ότι, κατ' αναλογία με την έκθεση της Επιτροπής για την πορεία εφαρμογής του γενικού συστήματος αναγνώρισης των πτυχίων ανωτάτης εκπαίδευσης, ο ίδιος προβληματισμός θα πρέπει να γίνει και ως προς τα ιατρικά επαγγέλματα.

(Τροπολογία 4)

ΑΡΘΡΟ 1, ΠΑΡΑΓΡΑΦΟΣ 4

Άρθρο 44α, παράγραφος 3, δεύτερο, τρίτο και τέταρτο εδάφιο (Οδηγία 93/16/ΕΟΚ)

>Αρχικό κείμενο>

Η Επιτροπή θεσπίζει τα σχεδιαζόμενα μέτρα όταν είναι σύμφωνα με τη γνώμη της επιτροπής.

Όταν τα σχεδιαζόμενα μέτρα δεν είναι σύμφωνα με τη γνώμη της επιτροπής ή ελλείψει γνώμης, η Επιτροπή υποβάλλει χωρίς καθυστέρηση στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο αποφασίζει με ειδική πλειοψηφία.

>Κείμενο μετά την ψηφοφορία στο ΕΚ>

Η Επιτροπή θεσπίζει μέτρα τα οποία μπορούν να εφαρμοστούν αμέσως. Εάν όμως τα μέτρα αυτά δεν είναι σύμφωνα με τη γνώμη που διατύπωσε η επιτροπή, ανακοινώνονται αμέσως από την Επιτροπή στο Συμβούλιο. Στην περίπτωση αυτή:

α) η Επιτροπή αναβάλλει κατά δύο μήνες την έναρξη εφαρμογής των μέτρων που αποφάσισε.

>Αρχικό κείμενο>

Εάν το Συμβούλιο δεν αποφασίσει εντός δυο μηνών από την ημερομηνία υποβολής της πρότασης, τα προτεινόμενα μέτρα θεσπίζονται από την Επιτροπή.

>Κείμενο μετά την ψηφοφορία στο ΕΚ>

β) το Συμβούλιο μπορεί, με ειδική πλειοψηφία, να λάβει διαφορετική απόφαση μέσα στην προθεσμία που προβλέπεται στο σημείο α).